
Raport de specialitate
la proiectul de hotărâre privind aprobarea Planului de Ordine şi Siguranţă Publică
 al Poliției locale a Municipiului Alba Iulia, pentru anul 2026

 Serviciul Poliţia locală Alba Iulia a fost reorganizat în Directia Generală Poliția locală Alba Iulia, ca structură fără personalitate juridică, în aparatul de specialitate a Primarului municipiului Alba Iulia, conform HCL nr. 11/2024, în scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor, în următoarele domenii prevăzute expres în Legea Politței locale nr.155/2010 precum si în Regulamentul-cadru de organizare si funcționare a poliției locale, aprobat prin HG 1332/2010, astfel : ordinea şi liniştea publică, paza bunurilor, circulaţia pe drumurile publice, dispecerat, disciplina în construcţii şi afişajul stradal, protecţia mediului, activitatea comercială şi evidenţa persoanelor, intervenţie, însoţire.

Având în vedere prevederile Legii Poliţiei locale nr. 155/2010, republicată, cu modificările și completările ulterioare, la nivelul Municipiului Alba Iulia a fost constituită Comisia locală de ordine şi liniște publică, conform H.C.L. nr.107/2026, având ca principală atribuţie elaborarea proiectului planului de ordine şi siguranţă publică al Poliției locale a municipiului Alba Iulia, pe care îl actualizează anual.
Ordinea publică este componenta securităţii naţionale, reprezentată de starea de legalitate, de echilibru şi de pace socială, corespunzătoare unui nivel socialmente acceptabil de respectare a normelor de drept şi de conduită civică, care permite exercitarea drepturilor şi libertăţilor fundamentale ale omului precum şi funcţionarea structurilor specifice statului de drept şi se caracterizează prin credibilitatea instituţiilor, sănătatea şi morala publică, starea de normalitate în organizarea şi desfăşurarea vieţii politice, sociale şi economice în concordanţă cu normele juridice, etice, morale, religioase şi de altă natură general acceptate de societate.
Siguranţa publică reprezintă sistemul de linişte şi de încredere pe care îl conferă instituţiile abilitate ale statului pentru aplicarea măsurilor de menţinere a ordinii şi liniştii publice, a standardului de siguranţă al persoanelor, colectivităţilor şi bunurilor, precum şi pentru realizarea parteneriatului cu societatea civilă, în scopul soluţionării problemelor comunităţii, al apărării drepturilor, libertăţilor şi intereselor legale ale cetăţenilor.

În scopul exercitării de către Directia generala Politia locală Alba Iulia a competenţelor şi atribuţiilor conferite de lege în domeniul ordinii şi liniştii publice, în temeiul art. 6 lit.a), ale art.29 alin.(1) lit.c) și ale art. 30 lit.g) din Legea Poliţiei Locale nr. 155/2010, republicată, cu modificările și completările ulterioare  şi ale Ordinului Ministrului Administraţiei şi Internelor nr. 92/05.05.2011 pentru aprobarea Metodologiei de elaborare a planului de ordine şi siguranţă publică a poliţiei locale, propun aprobarea Planului de Ordine şi Siguranţă Publică al Poliției locale a municipiului Alba Iulia pe anul 2026.

